
Quiwn caelesti prorsus consilio factum jam sit, Venerabiles Fra- 
tres Filiique carissimi , ut chrismatis sancti infusio, manus di- 
vino alilante Spiritu impositae , et pastoralis insignia muneris 
tradita Nos, licet omni titulo ac honore indignissimos, isti ve- 
strae Ecclcsiae Civitatique arctissimo veluti nexu devinxerint , 
operae pretium fore arbitramur , si ceteris omnibus posthabitis 
ad ea quae oflicii nostri sunt animum cogitationes ac studia 
uostra omnia, nulla mora temporis interposita, confcramus. Quam- 
vis autem in hac Urbe et Ecclesia, quae omnium Mater est et 
Magistra, degimus adhuc a Vobis magno locorum intervallo dis- 
juncti, ex hoc tamen Principis Apostolorum domicitio istuc ad 
vos unice spectat animus noster, et benevolentia , officio at- 
que incredibili quadam divinitus iudita caritate adducitur ad al« 
loquendam abscntem familiam, atque ad paterna animi sensa fi- 

lik amantissimis patefacienda : quandoquidem Pastoris vestri 

atque patris personam sustmere Pontificis Maximi seu potius 
ipsius Oei nutu ac voluntate coacti sumus. Quo de munere al- 
tius paullo rationem repetentes, boc potissimum dicendum esse 
ducimus; quod cum primum de ipso nobis imponendo ageretur a 
clementissimo Duce nostro Francisco V atque a Summo hoc Pa- 
storum Principe, cujus judicio tamquam Dei ipsius voci obtem- 
perandum omnibus est, equidem tanti oneris molem et magni- 
tudinem tolo animo rcfugiebamus, veriti ne sub ipsa nos vires 
destitucrent, ac proinde aliquando ipsi corrueremus. Quippe qui 
imbecillitatis nostrae, experientia ctiam, satis conscii cum Leone 
Pontifice maximo atque sanctissimo nibil magis formidandum cs- 
se putabamus , quam labor fragili injunctus, sublimitas humili 
imposita et dignitas in immerentcm collata (l). Quarc cum a 
Deo O. M. tum ab iis quorum hac dc re intererat singulari stu- 
dio ct cnixis prccibus contendimus, ut tam gravi metu infirmus 
uoster quidem at a cupiditate omni longe rcmotus animus libera- 
rctur. Quod simul ac nullo prorsus pacto consequi nos posse no- 
vimus, primum trepidare, moerore confici atque improviso quo- 
dam stupore corripi: nostram deinde tenuitatem respiccre ac de- 
mirari, vocem dcnique una cum Ioanne Chrysostomo extollere 
ccpimus: « num vera sunt quac nobis accidcrunt? num reipsa 
» gesta sunt ? nec nos falsi sumus ? ncque quac fiunt, sicut nox 
» et somnium (2) ? » 

Atque hacc non cxornandae orationis causa, sed prouti rei- 
psa evenere vobis cxposita sunt, ut plane intelligatis et probe 
sciatis, nos quamvis tanti muneris molem subituros, cadem tamen 
de tenuitate nostra, de gravissima ratione muneris ctde periculi 
magnitudine praeconcepta opinione tencri, eodemquc timorc per- 
celli. Et re quidem vera nonne ipsa oOicii atque oneris ratio ca 
cst, ut vel cuilibet sanctissimo et sapienlissimo plurimuin timoris 
facere debeat ? Nonne hoc illud oneris genus est, quod ne su- 
sciperent tantopere contenderunt pracstantissirni Ecclesiae Patres 
atque omnium doctoruni facile principes Basilius, Chrysostomus, 
Augustinus , Gregorius aliique perplures horum similes summi 
viri ? Nostis , Venerabiles Fratres Filiique carissimi , ipsi vos 

(,1) S. Leo Serui. 2. in die suae assampt. 
(2) Orat. ad pop. Anttoch. • * 

nostis hoc munus praegravi animorum regimine contineri, atque 
adeo excellere, ut ars artiurn et divinorum omnium divinissi- 
mum recte admodum sit detinitum (1). Kostis illud ardua plura 
et inventu diflicilia requirere et hominem sibi talem expostulare, 
in quo nulius unquam pateat reprehensioni iocus. Quando antem 
quisquam reperietur tantae dignitati par, et dignus qui ad illud 
decus et lionoris gradum cvchatur ? « Oportct, ait S. Paulus, 
» Episcopum irrcprehensibilcm esse . . . sicut Dei dispeusato- 
» rem . . . hospitalem benignum sobrium justum sanctum con- 
» tinentem amplectentem eum qui sccundum doctrinam est fi- 
» delem sermonem, ut potens sit cohortari in doctrina sana, et 
» eos qui conlradicunt coarguere, ut is qui cx adverso est ve- 
» rcatur niltil habens malum dicere de nobis (2) ». 

Enimvero ialendum esl haec omnia nisi in hominibus fcre 
caelestibus vix reperiri ; utpotc quae multo plura quam uativa 
hoiuiuis imbccillitas ferre possit, exquirant. Veruiu cninivero bacc 
omnia apostolicum oflicium decent, cujus qui a Deo vocati sunt 
participes lieri, sibi uon cum lupis ac luribus dimicandum csse 
sciant, sed advcrsus hostcs multitudioc iuuumcrabiles, immanita- 
te incredibili ct natura praestantissimos. « Kon est nobis collu- 
» ctatio adversus carnem et sanguinem, sed advcrsus . . . re- 
» ctores . . . tenebraruni harum, contra spiritualia nequitiac (5) ». 
Quare non dextra vel ferro, sed consilio doctrina patienlia lon- 
ganimitate prudentia vigiliis laboribus atque omni virtutum ge- 
nere tamquam ordinata acie adversus hostes hujusmodi est de- 
certandum. Quaenam igilur ea et it sedulitas et industria in qua 
tuto conquiescamus ? Quacnani sapientia et cura tuin in grege 
pascendo tum in ovibus excolcndis oflicio par esse potcrit? Quae- 
natn prudentia et caritas in oinnibus complectendis inque mo- 
ribus dirigendis et corrigendis ? Quaenam demum supra bomi- 
num modum ptaeclara animi firmitas cum in fercndis adversis 
omnibus tum etiam in semetipso tamquam murum pro domo 
lsrael opvonendo ? Atqui huc respectat omnino illud Cbristi 
Domini solemne effatum luceat lux vestra, quo sub luccrnae 
imagine super candelabrum lucentis praedicandi iiduciam nos 
docet, ne forte ob metura similes lucernac sub modio siinus, 

(1) S. Greg. Past. P. 2. c. 1. — Dionys. de coel. Hicr. c. 3. 

|2) 1. ad Tim. c. 3. — ad Tit. c. 1 ci 2. 

(3) Ad Eph. c. 6. — Jo. Chrys. dc Sac. lib. 2. 

0* 

sed potius ut cum apostolici muncris libertate in campum vcnire 
non vereamur (l). Idque sane eo apertius, quo turbulentiora sunt 
in quac incidimus tempora, de quibus vaticinatus videtur Aposto- 
)u», cum dixit: « erit tempus cum sanam doctrinam non susti* 
» ncbunt, scd ad sua desidcria coacervabunt sibi magistros pru- 
» ricntes auribus, ct a veritatc quidem auditum avcrtent, ad ta* 
» bulas autem convertentur (2) ». Quamobrem quicumque pa* 
storale hoc munus sibi imposilum habct, is plurimum negotii se 
habere putet: plures cnim ubique sunt homines qui vel volupta- 
lum illecebris, tamquam funesta quadam fascinatione, decepti ad 
eas pcrinde ac ad sirenios scopulos adhaeserunt; plurcs qui im- 
pietate atque errore veluti laqueis irretiti et pertracti in omnc 
nefas ruere properant et mortem occumbere scmpitcrnam. At- 
qui de istis hominibus cura nobis dcbct esse quam maxima, et 
ut aliquando convalcscant, et ut, quoties in praeceps rnunt, no- 
stra illis intercessione occurramus. Quod quam per se arduum 
sit quamquc diflicile qui ignorct csse arbitramur neminem; vi- 
detis enim in quo cursu simus: videtis qnam acri atque assiduo 
impiorum hominum ministerio fere omnia errorum omnium por- 
tenta propngcntur, nefaria atque omni peste pcstilentiora volu» 
mina taniquam nialetiictio super faciem tetrae egrediens (3) 
dissemincntur, et teterrimo quodam temeritatis atque violentiae 
genere divina omnia atque humana ita permisceantur, ut univer- 
sale quoddam insaniae atque impietatis certamen susceptum esse 
contra lleum et liomines videatur. 

Kec minus praclerea in tanto munere suscipiendo animo 
commovebamur ex ipso Mutinensis istius Ecclesiae peculiari glo- 
ria atque praestantia. Ea cnim est quac antiquitate, virtutis fa- 
ma et venerabilium Praedeccssorum nostrorum sanctimonia do- 
ctrina atquc sapienlia perpaucis cedat , quamplurimas anteceU 
lat ; ad quam prae ceteris et recens novo cum oncre decus pau- 
cis autc annis accessit , cum hujus Antistitis curae universa 
Abbatis Konantulani percelebris regio et vetustissima uua cum 
ipso titulo est demandata. At quod multo plus negotii nobis fa- 
ctui um putavimus, illud profecto est, ut nos quidem adeo tenues 

(1) Maltb. c. 5. — S. Bier. I. 1. commonl. in Matlh. 5. 

(2) 2. ad Tira. c. 4. 

(3) Zsch. 5. 3. 

et inflrmi in vcstra ista spectatissinia civitate paatorcm, patrem 
et praeceptorem communem agere debeamm : in ea scilicct ci- 
vitate vestra, qnae tota Italia semper liabita est lbecunchssima 
virorum omni virtutis et doctrinae laude praestantium parens, 
quae tam multos habuit et protuiit principes homines et magi- 
stratus amplissimoa et sapientissimos, quaeque tam multos quo- 
tidie profert cum civilis oeconomiae universae, tum etiam bo~ 
narum ai tium, et discipltnarum omnium culborcs, ut veluti vir- 
tutis sedes atque omnimodae eruditionis domiciliuro jure merito 
dici possit. 

Itaque cum apostolicum hoc Pastoris oflicium tam multis 
per se dillicultatibus obsitum sit , tamque multas tum nativas 
tum coelestes animi dotes atque virtutes expostulet, cum tcm« 
porum nostrorum perversitate multo magis difliciie et arduum 
sit, cum denique noster hic animua fere nullam ad tantum ci- 
vitatis vestrae decus atque splendorcm in se parem habitudi- 
nem sentiat, uihil omnino est, cur aliquis timorem hunc nostrum 
nitnium et nimis ab re esse existimet, et forte, sin minus impro- 
bet, at certe demiretur. Quis enim est adeo rerum omniutn et 
temporum ignarus et plane rudis, qui haec omnia suis ipse ocu- 
lis non perspiciat, et periugcntes quos nottrum hoc munus secum 
habet tiroores atque diificultates audeat difliteri? Nonne igitur 
nos libentius in privatorum suhselliis latiiissemus ? Exigoua jam 
dudutn nostra in patria nobis traditna fuerat grex, quem duce- 
re atque dirigere assueveramus, quique aua sc nobis benevolen- 
tia et doctlitate rectc honesteque commendabat. Atque ntinam 
divipi Provideutia Nuininia nohis datum esset, ut nunquam esse- 
mus ad maximam soUicitudinem a rainori iila cura traducti ! 
Nos qtiidem civibua nostris nobis carisaimis et discessu uostro 
moerentibus non caruiiaemus ; vetas templum nostrum in quo 
ah ineunte aetate Deo O. M. noa nancipaveramus perpetuo exeo- 
luissemus , et iisdem ordinis nostri sodalihus praectarissimis , 
quibuscum nobia summa concordia et quotidiana consuetude in- 
terccssit, vaide adlmc familiarater uteremur ; vos autem, Ven. 
Imtrcs nliique carissiroi , proieefe) meliorem alium, qukumque 
ille csset, et multo quam nos amplissimae hujus Ecclesiae dignio- 
rem Antistilcm haberetis ! 

At quoniam Dcus ille summus qui in/irrria mumdi eligit 
ut confundat fortia . . . , ut rton glorietur omnis caro in 

conspectu cjus (l) hanc nostram tennitatem c tcnchris cincr- 
gcre jussit, et in luce atque oculis omnium collocatam voluit, 
nobis toto animo ct pro viribus danda cst opera, ut et vcstri 
omnium studiosi apprime simus ct prono ohseqttio ac (iducia 
ipsius Dei salutifcram ct bcncvolam voluntatcm nohis concilie- 
mus. Illc ipsc cst qui nisi diviuam ejus providcntinm quoquo 
modo difiitcamur, suis uos opibus juvat atque confortat : baud 
sinit nos tentari supra id quod possumus , sed faciet cum 
tcntatione proventum ut possimus sustincrc (2). Qnnre iutcntos 
in coclum oculos deiigcntes unde vcniet uuxilium nobis spem 
prorsus oinncm in Deum conjiciimts, qui olim Moysi c gregc 
Jctliro ad populum suum pasccndum accito auxiliatus cst, qui- 
que rudcs liomincs ct piscatorcs ad doccndas gcntcs omncs cmi- 
sit novi Tcstamenti Apostolos pracstitutos. Rrgo quam pt-imum 
ad vos istuc properabimus, non in spiritu Icgum Datoris, scd ut 
Ministri ct Dispcnsatores musteriorum JJei, pro Christo laja- 
tione funf/entcs ; non in persuasibilibus humatmc sapientiae 
vcrbiSy scd in ostensionc spiritus et virtulis (5\ Compcr- 
tiiin quidem babemus quanta in vestra ista civitatc ct univcrsa 
Dioecesi providcntissimus Patcr Deus nobis auxilia paraverit, nc 
moles tantae maguitudinis nos unquam opprimerct. Tenuitatcm 
hanc noslram sublcvat bcncvolcntia ct humanitas vcstra qua 
nos profeclo cxcipictis : catholicae autcm rcligionis amor qui liic 
intcger viget animum nostrum dejcctum plane criget. Viget 
enim adhuc intcr vos prisca iides atque intaminato lucet honorc: 
viget summa in Dcum et Christi Ecclcsiam pietas et iu Aposto- 
licam Cnthedram observantia singularis. Hinc spcm mngnam 
fovemus animo quam nobis metipsis jam nunc libctitcr propo- 
nimus, quaque jam isthinc bene imbuti vos omncs volumtis, Ve- 
nerabilcs Fratres iiiiique carissimi, participes esse sollicitudinis 
nostrae ct multum praeterea consilio judicio sapientiae et bene- 
voientiae vestrac tribuere dcslinaraus. 

Vosque imprimis, Venerabiles ex Canonicorum collegio fratres 
nostri, decus et praesidium nostrum, vos in ista Ecclesia veteris 
disciplinae servandae, divinae gloriae propagandae et communis 
t.i ... ; ■ • ... *. : •'■'•]' ' ■' * • •• m '-• 1 

(t) I. ad Cor. c. 1. 

(2) 1. Cor. c. 10. 

(3) 1. ad Cor. c, 2. 

ntiiitatts promovendac nobiscum crttis auctores cttstodes adserto- 
r«s. in vestro nobilissimo consessu qui istius Ecclesiae Senu- 
tus est (l) magnam spei nostrae partem libentissime collo- 
camus ; siquidem ex insigni vestra pietate, ex vestra in nos 
benevolentia id jure uierito nobis pollicemur, ut quantum au- 
ctoritate consilio usu et expericntia rerum vaietis, tantumdem 
auxilii ad nostri niuneris gravitatem sublevandam simus habituri. 
Vos in isto civitatis principe templo, quod Lucius III P. II. 
consecravit, divino obscquio devincti tanla pietate ac tanto reli- 
giosi cultus amore Ecclesiam istam iiiustratis, ut in hac ipsa 
vestra diligentia et industria multum suavitatis et decoris nobis 
constitutum esse pittemus. Vos jam hinc awjelorum candidati 
caelestem in Deum vocem et ojjicium futurae claritatis edir 
scitis, vos juge sacrifcium laudis pro nobis Deo immolalis (2) 
ae aliquaudo defatigati nobis metipsis et popttlo universo desimtts. 
Ad haec eam vitae rationem, quam suscepistis, et in posterum 
sanctc scrvate; ac sicut ceteros omnes ordiue et auctorttate, ita et 
virtute et sapientia et optimarum rerum scicntia antecedite. In 
vos quotquot in sortem Domini electi et vocati sunt oculos 
animumque convertunt ad stnceram pietatem caritatemque in- 
formandi: ergo tn vobis virtutes omnes suspiciant necesse est, 
nec qtiidquam unquam ofiendant, quod non sit pknissimum di> 
gnitatis. 

Vos quoqttc quam maxitno uobis usui eritis, et in pastorali 
sollicitudine adjutores solertissimi, Curioncs urbani et quotquot 
estis in utraque Dioecesi pastores , quibus bonus ille pastor 
Icsus veluti amoris sui vicariis (3) illum qui in vobis est 
yreyem Dei pasccndum tradidit, quique ettis presbytcri in 
populo a quibus pcndet anima eorum (4). Vobis ad tidei et 
evangelicae legis normam dirigendus est populus ; vestrum cst 
homines Deo placare et plane rcstituere. Ergo omnibus omnia 
Jacti, tamquam si nutrix foveat filios suos (b) popolum eru- 
diendum, pueros praeseriim religionis ainore et omni virtutum 
gencre instruendos lubeuti animo suscipite. In iis qttae geritis 

j 4 

(1) Conc. Trid. se*s. 2*. de Rcf. c. 12. 

(2) Tert. Proem. in P». 

(3) Ambr. in c. alt. Luc. 
(4/ Judith. c. 8. 

(5) 1. ad Thessal. c 2. 

quncque sequimini hoc maxime satagite, ut tum omnes tum 
singuli quibuscum agitis optime sibi persuadeant, se a vobis pa- 
terne amari. Equitlem novimus opera vestra bona : compertum 
habemus, vos pondus diei et aestus alacriter sustinere, nec ab 
ovium cura unquam dcficere nisi omnia primum experti fueritis. 
Ast in tanta dclirantium ruina nunquam satis factum esse curis 
nostris industriisque nobis persuadeamus. Quid enim nobis fieret, 
fratrcs carissimi, si depositum, quod Christus proprio sanguine 
pretiosius judicavit, contingeret negligentius custodire (1 ) ? 
« Haec dicit Dominus: vae pastoribus Israel . . . quod innrmum 
« fuit non consolidastis, quod aegrotum non sanastis, quod pe- 
« rierat non quaesistis. Ecce ego ipsc super pastores requiram 
« gregem meum dc manu eorum et cessare faciam eos ut ultra 
« non pascant gregem (2). 

Haec animadvertant et sacerdotes omnes, quos nullo un- 
quam pacto hoc latere potest, « quod si, ut ait Chrysostomus, 
« saccrdos suam tantum disposuerit salvare animam et alie- 
« nas neglexerit , cum impiis detrudetur in gehennam ». 
Unumqucmque igitur vestrum obsccramus, fratres carissimi, ut 
aliorum salutem lucrum faciat sibi suum; idque duplici sane 
modo, morum probitate et doctrina. Non est cur de aliis ad vi- 
tiorum fugam et virtutis amorem cxcitandis solliciti sitis, nisi 
omni totius justitiac atque integritatis laude emineatis. Vita ve- 
stra aliorum debet esse praedicatio salutis (5). Mores cdunt vo- 
ces omni tuba clariores, nec tam considerantur quae dicuntur, 
quam quae a nobis agantur (4). ln vos tamquam in speculum 
reliqui omnes conjiciunt oculos et sumunt ex vobis quod imi- 
tentur. Sancti igitur Deo estote et non polluetis nomen ejus (5). 
Prae oculis habenda vobis est dignitas vestra, qua in tota hac 
rerum universitate nihil extat exceilcntius (6). In id semper in- 
cumbile, ut de vestrae probitatis fama nihil unquam jtire a quovis 
detrahatur : scitote splendidae vestis turpiores esse sordes, ma- 
nifestiores et maculas. Nemo igitur militans Deo implicet se 

* * . . 

(1) S. Bcrn. serm. 3. in Adv. 

(2) Eiech. c. 34. 

(3) Aug. serni. 244. de tcmp. 

(4) Chrvs. hom. 15. in Mallh. 

(5) Levit. c. 21. 

(6) Ambr. de dignit. Sacerd. 

negotiis saecularibus (l). Verum unusquisque vestrum sibi atlen- 
dat et doctrtnae (2): etenim et doctrinae laude clarescere oportet 
ministros Dei. « Labia sacerdotis custodicnt scientiam et legem 
« requirent ex ore ejus (5) ». At vero tum scientia tum lex 
est in apcrto ponenda ; quandoquidcm et qui ex adverso sunt 
quid sentiant, quid velint jam nimium ubiquc patefecerunt. Sunt 
etiam prophetae insipientes, qui vident vana et divinant men- 
dacium et decipiunt populum acriori quidem supplicio prae 
ceteris plectendi (4). Vos contra, fratres carissimi, in rerum di- 
vinarum intelligentiam intendite animum : vos quod verum quod 
justum sanctumque est unice semper docete. Constat sane nobis 
spectatissima doctrina vestra ; constat et docilitas saluberrima 
qua illico rcspuenda et damnanda esse censetis quae Gbristi 
Ecclesia et Poutifex Maximus damnat et rcspuit. Atque utinam 
sanctissimi propositi in dies tenaciores sitis! Tanti momenti 
hoc negotium est, ut nunquam abs re sit de ipso verba facere, 
nec satis unquam vobis inculcetur. Ea igitur qua possumus con- 
tentione vos commonemus et per communem salutem perque 
lesu Christi Sanguinem obsecramus, ut vel ipsas profanas vocum 
novitates dcvitctis. (5) suspectam quamcumquc doctrinam abjicia- 
tis et paginas omnes toto animo exhorreatis, quae a sinccris Ro- 
manae Cathedrae documentis vel lcvissime abludunt. Ante omnia 
mutuam in vobismetipsis caritatem continuam habentes (6), 
unum omncs sentite et sapite : quo alter alberi deviactior est, 
eo felicius in hac sancta militia stipendia faciet : « Ambulatc 
« igitur in domo Domini cum consensu; pacem habete, et Deus 
« pacis et dilectionis erit vobiscum (7) ». Atque hic non pos- 
sumus qutn paucis verbis detineamus et vos, adolescentes optimi, 
qui bonum ducitis Christi jugum portarc ab adolescentia , rc- 
gale sacerdotium in vobis propagaturi. Vos a saeculi negotiis 
abalienatio, vos morum sanctitas, vos pietas in Deum inque ho- 
mines caritas, vos animi demissio et puritas, vos docilitas, vos iu 

(1) 2. ad Tira. c. 2. 

(2) i. ad Tim. 4. 
(31 Malach. c. 10. 
(A) Ezccb. c. 13. 
(5) 1. ad Tim. c. 6. 
|6) 1. Pelri c. 4. 
(7) 2. Cor. c. 12. 

majores obsequium dccet, et virtutum omnium parens ohedientia 
nuineris omnibus absoluta. Optimum sane cursum iniistis, prae- 
sertim qui in nostris Seminariis vitam degitis a saeculariuui 
hominum cousortio longe gentium absentes. Duo tamen vobis 
summopere cavenda sunt; primum ne instrumentis et opibus 
a Deo vobis ad rcligionem illuslrandam datis per inertiam abu- 
tamini; alterum ne quidquam aliud praeter Deum in vestris studiis 
et tota vitae vestrae ratione spectetis. Dominus ipse lesus sit 
vobis osfium (1) per quod introeatis in Sancta, ne forte hac in 
rc dccepti vobis ipsi temere sumatis honorem, de quo praecipit 
Apostolus Paulus, « nemo sibi sumat, nisi qui vocatur a Deo » 
qua quidem temeritate nihil sanc Ecclesiae Dei deterius contin- 
gerc potest , nullaque alia nobis capitalior pesti* cst pertimc- 
secnda: etenim Jieri nequit, ut bono peragantur exitu quaj 
malo sunt inchoata principio (2). Haec animo bene perpendite, 
adoleseentes optimi iiliique nobis carissimi : pastoris vestri et 
patris vocein audite; ne quis forte sibi suisque rationibus pes- 
sime consulat, et post hanc vitam misere toleratam damnum 
faciat sempiternum. Ad nos nostrumque munus quod attinet li- 
bentissime quidcm sacris ministris abundarcmtis ; tamen nullo 
unquam alncio atl manus alicui imponendas adducemur, nisi rc 
bene perspecta divinae vocationis et eleclionis prorsus certi 
fucrimuj; apostolicum illud : manus nemini cito imjyosueris (5) 
habemus prae oculis, ct ex Lateranensis Concilii IV praescripto 
tn ordine sacertlotum satius atque praestantius esse ducimus 
paucos bonos, quam multos malos habere. 

Nec vero de iis ausiliis quae e spectatissimo ilegularis cleri 
ordine Dcus comparavit ct nostrae isti Ecclesiae addidit silere 
possumus. Vos seilicet apjiellamus evangelicae perfectionis ae- 
nitilatores, <qui Bencdictum, Domiuicum, Franciscum, Ignatium et 
Alphoiisum, parentes sanctissimos et Duces strenuissimos, seu po- 
tius Christtim Dominum quocumque ierit cum illis secuti estis. 
Vos quoque omnes et singulos optimo complectimur animo et 
paterna caritate proscquimur sive psalmos et cantica Deo canitis, 
sivc populum ad justitiam et adolescentes, eam nempe populi 

(1) Jo. c. 10. 

S. Lvo Serm. 1. in Assnmpt. 
^3) 1. ad Tira. c. 5. 

parteni quae impensiori sollicitudine ibvcnda est, ad bonas artcs 
pietatemquc instruitis, sive demum Verbum Dci in Ecclesia dis- 
seminandum et paupcrcs cvangelio imbucndos suscipitis. 0 ho- 
mines Dci obscquio et Ecclesiae natos, memorcs nominis vcstri, 
imitatorcs majorum ! Quibus verbis vos alloqucmur ? » Horta- 
» mur vos pcr communem iidcm, per pectoris nostri veram cir- 
» ca vos ct simpliceui caritatcm, ut qui advcrsarium prima eon- 
»i gressionc vicistis, gloriam vestram lorti et pcrscvcranti virtute 
» teneatis. Adhuc in saeculo sumus, adliuc in acie constituti de 
» vita nostra quotidic dimicamus : danda opcra est ut post baec 
» initia ad incrementa quoque veniatur, ct consummctur in vo- 
» bis quod jam rudimcutis fciicibus csse cepistis. Parum cst 
» adipisci aliquid potuisse : plus est quod adcptus es posse ser- 
» varc » ; (l) usque adbuc cursum jampridem ccptum bene 
estis prosecuti ; ad reliquum igitur iler coniiciendum viam vo- 
bis munite : quandoque Divinus ille Dux noster Cliristus ad ver- 
ticem montis Thabor invitat suos ; lubcnti animo vos illuc ac- 
cedite ; at frequenter ad eum qui dicitur Calvariac locus nos 
ipse ducit; lubentissimc properate, bomiiiibus quidem dcspicatui 
eritis; at contra qui hominibus placcnt confusi sunt, quoniam 
Deus sprevit eos (2) ». 

Nec vos practerit oratio nostra, Virgines Deo sanctae, quae 
ad nuptias pertinetis in quibus spo^isus est Christus (3). Vos 
gaudium Ecclesiae implctis et communem sanctorum laudcm 
cumulatis: vos enim quid nostra natura cum divina gratia valcat 
supra comrauncs vircs ostenditis , cum e coelo accersitum sit 
quod imitamini in terra (i). Vos angeiicam puritatem acmu- 
lantes majorem prae angeiis laudem consequimini : » angelicam 
» enim glociam acquirere majus cst quam habere : essc augelum 
» ielicitatis est, virginem esse virtutis » (5). Aptatc igitur lam- 
pades vestras ut semper caelesti Sponso occurrere valeatis. Quae- 
cumque optimam cum Maria partem elegistis et secus pedes 
Cbristi Domini estis veluti in portu constitutae pro iis omnibus 
exorate qui saeculi hujus mare scopulosum navigant; quaecum- 

(1) Cjpr. ep. ad Rogal. 

(2) Ps. 52. 

(3) Tertul. lib. 1. ad Ux. c. 8. 

(4) S. Ambr. lib. 1. de Virg. 

(5) S. Pelr. Cbrys. scrm. 143. 

que autero cum Martha aliquid sollicitudinis sortitae ea Christi 
membra pascitis quae debiliora sunt, curate quaesumus, ut quo 
roiserabilior humana natura est , eo raajor atque vividior ap- 
pareat in eam Caritas et Providentia a quibus noraen habc- 
tis. De cetero nos maxime gratulamur vobis, tum quia pauperes 
aegros et debiles senes sustentatis , tum quia puellis quae mtv 
tae et surdae sunt penc aurium et oris usum restituitis et Do- 
minum ipsum haec in dicbus carnis suae facientem quodam- 
modo imitamini. Quem et vos Duccm sequimini qui dignioris se* 
xus misericordia tacti easdem in surdos mutosque pueros curas 
atque eadem beneiicia conferre Deo bene juvante ccpistis. Vo- 
bis quoque summopere gratulamur qui quocumque modo pu- 
piliis et orphanis facti adjutorcs piam iliis manum porrigitis, 
inopcsque tum pucros tum pueiias christianam pietatem per- 
amanter edocetis: quos inter de vobis silere non possumus, Sa« 
cerdotes optimi, qui collectos paupcrum adoiescentium greges 
ac sub S. Phiiippi tutela et nomine constitutos omnibus tum 
christianae tum civilis vitae praesidiis communitis, Dominura au* 
dientes qui dicit : » quarodiu fecistis uni ex his fratribus meis 
» miminis, mihi fecistis (1). Nec minori vos benevolentia com- 
plectiraur quos ex laicorura ordine Dei Spiritus in sacras iloren- 
ti&simasque sodalitates coaiescere fecit, et tum sibi tum divinae 
domus cultui mancipavit » caritate fraternitatis invicem dili- 
» gentcs, sollicitudine non pigros, spiritu ferventes, orationi in- 
» stautes » (2). 

Ac jaro Sanctuarii limen praetergressi ad vos primum gra- 
dum facimus, Optimates, Principis providentissimi adjutores in 
re publica moderanda, qui vel militari vel civili titulo et gradu 
conspicui comrauni bono sapientissime prospicitis : tum etiam 
ad vos qui municipalibus fungimini muneribus et in civium cora- 
moda soiertissime incumbitis. Enimvero optima vestrum omninm 
voluotas et servandae justttiae amor et caritas in cives ac pro* 
videntia singularis, tum et spectatissima in Deum pietas ac re- 
ligio obique praedicatur. Vestris porro laudibus cumuium accev 
surum arbitrcmini, si quemadraodum religionis oilicia ipsi in 
excmplum expletis, ita acriori in dies studio rcligionem ipsam 



(1) Malth. 25. 

(2) Ad Roru. c. 12. 

aemper in quocumque negotio tueamini et magis magisque pro- 
moveatis ; quandoquidem potissima optimi regimini» causa ha- 
betxla est religio et communis boni porens atque altrix. Nemi- 
nem vcstrum latet praeccptum Domini ; reddite quae sunt Cae- 
saris Caesari, et quae sunt Dei Deo. Atqui Caesaris rem nemo 
melius procurat , quam qui id asscqui totis viribus studeat ut 
Deo in priinis rcddantur omnia quae Dei sunt : nec raro con- 
tigisse accepimus ut ii populorum rectorcs qui communis patris 
Dei jura ac piae matris Ecclesiae commoda tueri neglexcrunt, 
subditos sibi suos avcrsos et perduelies seritis ocius nacti sint. 
Populorum perturbationes ac motus nemo praecavct securius. 
quam qui auctoritatis suae custodem Deum habet : nemo com- 
primit fortius, quam qui rcligione sequestri aestuantia corda de- 
mulcet, sine qua et morbi animi sanari non possunt et impc- 
rantium majestas ipso vilescit. 

At enim tempus est ut ad vos vcrba faciamus, Doctorcs 
praestantissimi , qui in ista studiorum Umversitate scientiarum 
disciplinas traditis, quonim in numcrum et nos quondam coo«* 
ptati fuimus, quibusque iterum Archicancellarii titulus, veluti no- 
vum quoddam vinculum, arctius nos obligat. Optima vobis de- 
mandata est provincia quum juventuti instituendae praefecti estis; 
quam quidem religio nostris maxime hisce temporibus trepida 
atque cxterrila intuetur. Quanam enim perversitate fieri dica- 
mus, ut adolcscentes qui scientiae hauriendae causa Universita- 
tes studiorum concelcbrant , animo sacpius religionem pietatem 
et ipsam humanitatcm cxuant atquc abjiciant ? Non est cur ipsa 
religio scienttarum lumen sibi esse formidandum putet: est cnim 
religionis auctor Deus ille qui Dominus scientiarum est: nec ve- 
ritas veritati unquam adversatur. Tpsi vos qui tanta excellitis do- 
ctrina atque prudentia, ipsi vos nostis quam arcte religio nostra 
sanctissima bonis artibus et disciplinis omnibus copuletur, quam- 
que praeclara iis attuterit incrementa. Quid est igitur quod tan- 
tum detrimenti religio exinde non raro capit ? Sane in aperto 
sunt artes impiorum; qui omnem lapidem sibi movendum esse 
putant, ut perversa delirantium sapientia mentes adolescentium 
subvertant, et ccreos animos pessimis moribus et exemplis cor- 
rumpant. At id etiam compertum esse debet, quod fatua est illa 
sapientia aerumnosaquc omnis scicntia quae Dci timore non in- 
formatur. Haec, quaesumus vos, diu multutnque animadverlite, 

sapientissimi viri: et ab infectis fontibus alumnos vcstros pro- 
hibctc. Impii quidcm humanis disciplinis ad religionem et socie- 
tatcm, quae nisi cx ipsa religione consistere potest, evertendam 
abutuntur: vos c contrario omne operae pretium facturos esse exi- 
stimate, si argumentis ex bumana ratione atque eruditione petitis 
insana impiorum commenta penitus disjiciatis. lloc alumnorum 
bono, boc Athenaci nostri dccori promovendo, boc illi laudi au- 
gendae quam ct vitac intcgritas et doctrinac puritas vobis conci- 
liant, boc dcimun communi saluti socictatis universac constabi- 
licndae maxirnc tutum erit ac certissimum pracsidium. 

Vos tandcm omnes una alloquimur, quos omncs intima cor- 
dis caritatc complectimur, vos scilicet quotquot estis cujuscum- 
que ordinis ac status in utraqtie Dioecesi nobis concrediti Chri- 
stifidclcs nostra corona et gaudium nostrum. Memores estote 
vos a Christo Domino in admirabile lumen suum vocatos gcnus 
clectum csse fjcntemquc sanctam ac populum acrjuisitionis, cui 
Dcus judicia sua manifcstavit. Ilortamur itaquc vos et commo- 
ncmtis, nc in vacuum gratiam Dei sinatis abire, utqtie opera ve- 
stra cbristianae professionis dignitati ac sanctitali respondeant. 
Qui nobilitatc geueris vel divitiarum splendore ccleros anteccl- 
litis, mementotc baec vobis liona ex Dei largitate provenirc, ei- 
quc postca de collatis omnibus strictam rationcm vos csse reddi- 
turos. Vestrarum itaque partium cst primo quidcm, ut e subli- 
miori illo loco, in quo positi cstis, virtutum omnium cxemplo 
cctcris praeluceatis; tum vero ut tamquam fidcles divinae provi- 
dcntiac ministri vestra abundantia aliorum inopiam sublcvctis : 
boc enim vobis neccssariuni est, uec alitcr polest ad aeternam 
vitam patere vobis acccssus. Nam « qui babucrit substantiam hu- 
» jus mundi et viderit fratrem suum nccessitatem liaberc et clau- 
» scrit viscera sua ab eo, quomodo caritas Dei manet in eo ? » Qtii 
autcm humili loco constituti divinam illam vocem vita vestra fa- 
ctoque exprimitis in sudore vultus tui vesceris pane (l), cavete 
summopere ne divina in vos cousilia temere incusetis aut into- 
lerabili cuidam fato addictos vos essc conqueramini : siquidem 
et faciliorcm habetis jmratam vobis viam ad salutem obtinen- 
dam (2), ct Cbristi ipsius imaginem refertis, qui cum esset Domi- 

(l) Gen. 3. 

j'2) Encvcl. Pii IX. ad Episc. Italiae. 

nus omnium, propter nos egenus factus est: ad vos autem potis- 
simum ejus vox pertinet beati pauperes, dummodo non re tan« 
tum sed et spiritu pauperes sitis. Quacumque demum vitae ra- 
tione utamim, fiiii carissimi, considerate sedulo et crebra animi 
cogitatione pervolvite nos tamquam hospites et peregrinos in hoc 
mundo versari: non eoim habemus hic manentem civitatem, 
sed fuluram inquirimus. Nefas est tcrrenarum rerum sollicitu- 
dine defixos nos teneii, quibus caelestis Patris haereditas et im- 
mortalis vitae gaudia promissa sunt. Neque ex hoc periturae 
substantiae contcmptu quidquam vobis obventurum damni timea- 
tis: ille enim ipsc in cujus ditione cuncta sunt posita (l), hunc 
a iidclibus servis suis arcet timorem quum dicit: « quaeritc pri- 
» mum regnum Dei et justitiam ejus, et haec omnia adjicientur 
vobis (2) ». In hoc vero potissimum servos lideles vos Christo 
praebebitis st dileclionem habueritis ad invicem (5). Nam « si 
» diligamus invicem, Deus in nobis nianet et caritas ejus in 
» nobis perfccta est . . . . Siquis autem dixcrit quoniatn diligo 
» Deum, et fratrem suum oderit, mendax est (4) ». At quoniam 
« sine tide impossibile est placere Deo » boc in vobis ipsis cae- 
leste donum omniumque pretiosissimum quanta potestis vigilan- 
tia solertiaque custodite. Itaque Sanctam Romanam Ecclesiam 
» in qua extat fidei irreformabile magisterium a divino Redem- 
ptorc fundatum (5), tamquam dociles infantes matrem, audite. 
Loquitur adhuc ex illa Cathedra Petrus , cui confirmandorum 
fratrum munus divinitus demandatum est, ct suborientium cr- 
rorum caligines luce dissipat veritatis. Kxcipitc rcverenti animo 
quae praedicanda gregi nostro mandat et praecipit beatissimus 
Petri Successor, quaeque contra recentes errores nobis vobisque 
commendat. « Uodierni, ait ipse (6), Dei atque humanae socie- 
» tatis hostes nihil inausum relinquunt, ut Italos populos a no- 
» stro et S. Sedis obsequio divellant, rati id demum posse con- 
» tingere, ut ltaliam ipsam impietate doctrinae suae et novorum 
» systematum peste contaminent . . . Inferioris praesertim sta- 

(1) Esth. 3. 

(2) Luc. 12. 

(3) Jo. 3. 

(4) 1. Jo. 4. 

(5) Encycl. supra cil. 
(6j Encycl. supra cit. 

» t.us hommes 5uis deceptos falkciis continuis couimotionibus 
n exagitant atqoe ad graviora paullatim facioora exercent, ut 
» postmodum illorum opera uti possint ad superioris cujusqoe 
» auetoritatis regimen oppugnandum . . . Moneantur itaque h- 
m deles pertinere omnino ad naturam ipsam humanae societatis, 
» ut dmnes auctoritati obtemperare debeaot legitime in illa 
»^ constitutae,* nec qaidquam commutari posse in praeceptis Do- 
»- mini quae in sacris Litteris ea super re annuntiata sunt: sub- 
» jecti estote omni humanae creaturae propter Deum sive regi 
» quasi praecellenti, sive ducibus tamquam ab eo missis (l) ». 

Cum autem ex nobis suflicientes ad haec omnia praestan- 
da esse non possimus et omnis sufiicientia nostra ex Deo sit 
» adeamus cum (iducia ad thronum gratiae ut misericordiam 
» consequamur et gratiam inveniamus in auxilio opportuno (2) ». 
Adeamus item Iramaculatam Virginem Dei Matrem Mariam Pa- 
rentem nostri amantissimam, per quam Deus ipse omnia nos ha- 
bere voluit: et quemadmodum Genitricis Magnae in caelum as- 
sumptae potcntiam ct gloriara nostrum istud templum maximum 
nobis comraeraorat, ita et animos addat ut omnia nobis ex ejus 
pientissimo patrocinio polliceamur. 

Adsit propitius Geminianus caelcstis patronus ac verus fra- 
trum amator . . . qui multum orat pro populo (5) qui toties 
civitatem istam vestram in masimis periculis servavit incolumcm; 
adsint Sanctus Homobonus, Sanctus Contardus Sanctique Marty- 
res Fabianus et Sebastianus una cum Beato Silvestro Pontitice 
Maximo et Sancto Abbate Anselmo qui Nonantulanae gentis tu- 
telam susccpcrc. 

Preces sine intermissione fiant pro Summo Pontificc ac 
Sanctissimo Patre Nostro Pio IX, ut qui post maximam terapo- 
rura acerbitatem ab adversis ipsis animum et opes duxit ad uni- 
versalcm gregem procurandum et sospitandum, idem nunc decus 
Teinpli Dei et religionis augustissimam majestatem adversus im- 
piorum houiinum conatus plane vindicet et feliciter restitntani 
sustentct. 



(1) 1. Pelr. 

(2) Ad Hcbr. c. 4. 
(6) 2. Machab. 15. 

Item vota cum precibus nuncupentur pro Excelso Duce et 
Domino Nostro Francisco V, qui majorum vestigiis insistens re- 
giaeque domus suae virtutes in sc referens in commune bo- 
num perpetuo intentus nihil praetcrmittit eorum, quibus vel rei 
publicae salus ac firmitas eonstabiliri, vel privatorum utilitates 
promoveri possint : pro pientissima ejus Conjuge Augusta quae 
amplissimo honoris gradu, potestate atque opibus nisi ad cala- 
mitosos quosque erigcndos et recrcandos utitur ; tum etiam 
pro Regali Familia universa Deum rogate, ut revirescat et perpe- 
tuo floreat ad religionis dignitatem tutandam, atque ad vestram 
prosperitatem adsercndam. 

Fausta omnia a Deo precemur Principi Viro non minus vir- 
tute perfunctisque muneribus, quaui gcnere et dignitate vere Emi- 
nentissimo, Ludovico dc Altcriis, cujus ministerio episcopali con- 
secratione hodierna die insigniti sumus- 

Denique et pro nobis Deum Patrem luminum exorate, ut 
suis nos cumulet donis : sumus enim plane vestri : at vcro quo 
abundantiori gratia instructi, eo vobis potiores erimus atque uti- 
liores. Optamus quidem quantocius ad vos venire, et os ad os 
loqui ; ardemus enim animo vobis coram impertiri pastoralem 
benedictionem, quam interea in paternae caritatis argumentum 
praemittimus. Deus vobis gratiam tribuat et pacem suam quae 
exsuperat omncm sensum et custodiat corda vestra et intelligen- 
tias vcstras in Christo Jesu Domino Nostro. 

Datum Homae extra Portam Flaminiam V Kal. Aprilis an- 
no MDCCCLII ipsa die Consecrationis nostrae. 

